A BIZOTTSÁG HATÁROZATA

(2002. szeptember 16.)

egyes növények vetőmagjaira és szaporítóanyagaira vonatkozó, a 66/401/EGK, 66/402/EGK, 68/193/EGK, 92/33/EGK, 2002/54/EK, 2002/55/EK, 2002/56/EK és 2002/57/EK tanácsi irányelv szerinti közösségi összehasonlító kísérletek és vizsgálatok szabályainak megállapításáról

(az értesítés a C(2002) 3350. számú dokumentummal történt)

(EGT vonatkozású szöveg)

(2002/756/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2001/64/EK irányelvvel[1] módosított, a takarmánynövény-vetőmagok forgalmazásáról szóló, 1966. június 14-i 66/401/EGK tanácsi irányelvre[2] és különösen annak 20. cikke (3) bekezdésére,

tekintettel a legutóbb a 2001/64/EK irányelvvel módosított, a gabonavetőmagok forgalmazásáról szóló, 1966. június 14-i 66/402/EGK tanácsi irányelvre[3] és különösen annak 20. cikke (3) bekezdésére,

tekintettel a legutóbb a 2002/11/EK irányelvvel[4] módosított, a vegetatív szőlő-szaporítóanyagok forgalmazásáról szóló, 1968. április 9-i 68/193/EGK tanácsi irányelvre[5] és különösen annak 16. cikke (3) bekezdésére,

tekintettel a legutóbb a 2002/111/EK bizottsági határozattal[6] módosított, a vetőmagokon kívüli zöldségszaporító és -ültetési anyagok forgalmazásáról szóló, 1992. április 28-i 92/33/EGK tanácsi irányelvre[7] és különösen annak 20. cikke (4) bekezdésére,

tekintettel a cukorrépa-vetőmag forgalmazásáról szóló, 2002. június 13-i 2002/54/EK tanácsi irányelvre[8] és különösen annak 26. cikke (3) bekezdésére,

tekintettel a zöldségvetőmagok forgalmazásáról szóló, 2002. június 13-i 2002/55/EK tanácsi irányelvre[9] és különösen annak 43. cikke (3) bekezdésére,

tekintettel a vetőburgonya forgalmazásáról szóló, 2002. június 13-i 2002/56/EK tanácsi irányelvre[10] és különösen annak 20. cikke (3) bekezdésére,

tekintettel a legutóbb a 2002/68/EK[11] irányelvvel módosított, az olaj- és rostnövények vetőmagjának forgalmazásáról szóló, 2002. június 13-i 2002/57/EK tanácsi irányelvre[12] és különösen annak 23. cikke (3) bekezdésére,

mivel:

(1) A 66/401/EGK, 66/402/EGK, 68/193/EGK, 92/33/EGK, 2002/54/EK, 2002/55/EK, 2002/56/EK és 2002/57/EK irányelv előírja, hogy a Bizottságnak a vetőmagokra és szaporítóanyagokra vonatkozó közösségi összehasonlító vizsgálatokhoz és kísérletekhez szükséges intézkedéseket kell hoznia.

(2) Legalább egyes kiválasztott növények esetében biztosítani kell, hogy a kísérletek és vizsgálatok mintái kellően reprezentatívak legyenek.

(3) Megfelelő következtetések levonása érdekében a tagállamoknak olyan mértékig, amilyen mértékben a területükön általában szaporítják, illetve forgalmazzák az érintett növények vetőmagjait, részt kell venniük a közösségi összehasonlító vizsgálatokban és kísérletekben.

(4) A vetőburgonyával kapcsolatos kísérletek és vizsgálatok eljárásai többek között kiterjednek bizonyos károsító szervezetekre is, amelyek a legutóbb a 2002/28/EK bizottsági irányelvvel[13] módosított, a növényeket vagy növényi termékeket károsító szervezeteknek a Közösségbe történő behurcolása és a Közösségen belüli elterjedése ellen védekezési intézkedésekről szóló, 2000. május 8-i 2000/29/EK tanácsi irányelv[14] hatálya alá tartoznak.

(5) A közösségi összehasonlító vizsgálatokat és kísérleteket a 2002-es évben betakarított vetőmagokon és szaporítóanyagokon a 2003-2004. években célszerű elvégezni, és ezeknek a kísérleteknek és vizsgálatoknak a részleteit rögzíteni kell.

(6) Az egy évnél hosszabb ideig tartó közösségi összehasonlító kísérletek és vizsgálatok esetében célszerű, hogy a Bizottság a Mezőgazdasági, Erdészeti és Kertészeti Vetőmagok és Szaporítóanyagok Állandó Bizottsága véleményének újabb kikérése nélkül engedélyezze a kísérletek és vizsgálatok első évet követően elvégzendő részét azzal a feltétellel, hogy a szükséges előirányzatok rendelkezésre állnak.

(7) Az e határozatban előírt intézkedések összhangban vannak a Mezőgazdasági, Erdészeti és Kertészeti Vetőmagok és Szaporítóanyagok Állandó Bizottságának véleményével,

ELFOGADTA EZT A HATÁROZATOT:

1. cikk

A 2003-ban és 2004-ben a mellékletben szereplő vetőmagokon és szaporítóanyagokon közösségi összehasonlító vizsgálatokat és kísérleteket kell végezni.

A kísérletek és vizsgálatok 2003. évi maximális költségeit a melléklet rögzíti.

A kísérletek és vizsgálatok részleteit a melléklet rögzíti.

2. cikk

Minden tagállam olyan mértékben vesz részt a közösségi összehasonlító vizsgálatokban és kísérletekben, amilyen mértékben a területükön általában szaporítják, illetve forgalmazzák a mellékletben szereplő növények vetőmagjait és szaporítóanyagait.

3. cikk

A 2000/29/EK irányelv szerinti, vetőburgonyára vonatkozó vizsgálatok esetében a bizottsági szolgálatok felelősségi körébe tartozó kísérletek és vizsgálatok elvégzéséért felelős szerv minden egyes laboratóriumi vizsgálatra beadandó mintát kóddal lát el.

Amennyiben megerősítést nyer, hogy valamely minta az érintett károsító szervezetekkel fertőzött, meg kell tenni a közösségi növény-egészségügyi szabályozás szerint szükséges intézkedéseket.

Ezek az intézkedések nem sértik a közösségi összehasonlító vizsgálatok és kísérletek megerősített eredményeiről és következtetéseiről szóló éves beszámolók ellenőrzésére vonatkozó általános feltételeket.

4. cikk

A Bizottság úgy határozhat, hogy a 2004. évben folytatja a mellékletben szereplő kísérleteket és vizsgálatokat, amennyiben a költségvetési források rendelkezésre állnak.

Az ezen az alapon folytatott kísérlet vagy vizsgálat költségei nem haladhatják meg a mellékletben rögzített maximális összeget.

5. cikk

Ennek a határozatnak a tagállamok a címzettjei.

Kelt Brüsszelben, 2002. szeptember 16-án.

a Bizottság részéről

David BYRNE

a Bizottság tagja

MELLÉKLET

2003-ban elvégzendő kísérletek és vizsgálatok:

Faj Felelős szerv Értékelendő követelmények Minták száma Költség (euró)

Gramineae* NAK Emmeloord (NL) Fajtaazonosság és -tisztaság (szántóföld) külső vetőmagminőség (laboratórium) 230 11 600

Zea mays ENSE Milano (I) Fajtaazonosság és -tisztaság (szántóföld) külső vetőmagminőség (laboratórium) 80 14 400

Triticum aestivum* DFE Merelbeke (B) Fajtaazonosság és -tisztaság (szántóföld) külső vetőmagminőség (laboratórium) 120 7 100

Solanum tuberosum DGPC Oeiras (P) Fajtaazonosság és -tisztaság, növényegészség (szántóföld) Növényegészség (gyűrűsrothadás/barnarothadás/orsóformájúság) (laboratórium) 250 51 900

Glycine max ENSE Milano (I) Fajtaazonosság és -tisztaság (szántóföld) 50 8 000

Brassica napus* NIAB Cambridge (UK) Fajtaazonosság és -tisztaság (szántóföld) külső vetőmagminőség (laboratórium) 120 25 600

Helianthus annuus ETSI Madrid (E) Fajtaazonosság és -tisztaság (szántóföld) külső vetőmagminőség (laboratórium) 80 64 600

Hordeum vulgare Triticum aestivum Lolium Perenne Brassica napus Beta vulgaris BFL Bécs (A) Külső vetőmagminőség (laboratórium) a 98/320/EK bizottsági határozat szerint 300 22 300

Lycopersicon lycopersicum ENSE Milán (I) Fajtaazonosság és -tisztaság (szántóföld), külső vetőmagminőség (laboratórium) 70 13 300

Allium ascalonicum* NAKT Roelofarendsveen (NL) Fajtaazonosság és -tisztaság (szántóföld), Növényegészség (laboratórium) 70 20 400

Vitis vinifera ISV Conegliano Veneto (I) Fajtaazonosság és -tisztaság (szántóföld), Növényegészség (laboratóriumi) 102 34 600

Teljes költség 273 800

* Egy évnél hosszabb ideig tartó kísérletek és vizsgálatok.

2004-ben elvégzendő kísérletek és vizsgálatok:

Faj Felelős szerv Értékelendő követelmények Minták száma Költség (euró)**

Gramineae* NAK Emmeloord (NL) Fajtaazonosság és -tisztaság (szántóföld) külső vetőmagminőség (laboratórium) 230 27 000

Triticum aestivum* DFE Merelbeke (B) Fajtaazonosság és -tisztaság (szántóföld) külső vetőmag-minőség (laboratórium) 120 16 700

Brassica napus* NIAB Cambridge (UK) Fajtaazonosság és -tisztaság (szántóföld) külső vetőmagminőség (laboratórium) 120 11 000

Allium ascalonicum* NAKT Roelofarendsveen (NL) Fajtaazonosság és -tisztaság (szántóföld) külső vetőmagminőség (laboratórium) 70 25 000

Teljes költség 79 700**

* Egy évnél hosszabb ideig tartó kísérletek és vizsgálatok. ** Becsült költség.

[1] HL L 234., 2001.9.1., 60. o.

[2] HL 125., 1966.7.11., 2298/66. o.

[3] HL 125., 1966.7.11., 2309/66. o.

[4] HL L 53., 2002.2.23., 20. o.

[5] HL L 93., 1968.4.17., 15. o.

[6] HL L 41., 2002.2.13., 43. o.

[7] HL L 157., 1992.6.10., 1. o.

[8] HL L 193., 2002.7.20., 12. o.

[9] HL L 193., 2002.7.20., 33. o.

[10] HL L 193., 2002.7.20., 60. o.

[11] HL L 195., 2002.7.24., 32. o.

[12] HL L 193., 2002.7.20., 74. o.

[13] HL L 77., 2002.3.20., 23. o.

[14] HL L 169., 2000.7.10., 1. o.